|  |  |
| --- | --- |
|  |  |
| **REPUBLIKA HRVATSKA** |
| VARAŽDINSKA ŽUPANIJA |
| **OPĆINA MARUŠEVEC** |  |

JEDINSTVENI UPRAVNI ODJEL

KLASA: 351-02/19-01/03

URBROJ: 2186-017/19-03

Maruševec, 14. siječnja 2019. godine

|  |
| --- |
| **ZAINTERESIRANIM GOSPODARSKIM** **SUBJEKTIMA****- s v i m a -** |

***Predmet:* Poziv za dostavu Ponuda za predmet nabave – PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

 ***- dostavlja se***

Poštovani,

 Općina Maruševec kao Naručitelj, ovim putem Vas poziva da nam dostavite ponudu za predmet nabave Izobrazno – informativne aktivnosti o održivom gospodarenju otpadom na području općina Maruševec i Petrijanec i dio Promidžbe i vidljivosti, evidencijski broj nabave 5REP/2019.

Ovom pozivu priložena je Dokumentacija za provedbu postupka nabave na koji se ne primjenjuje Zakon o javnoj nabavi, kojom su određeni uvjeti temeljem kojih ste obavezni izraditi ponudu i dokazi koje trebate dostaviti u svojoj ponudi.

Vašu ponudu molimo dostaviti najkasnije do **21. siječnja 2019. godine do 12 sati na adresu:** Općina Maruševec, Maruševec 6, 42243 Maruševec, preporučenom poštom ili osobnom dostavom, a prema uputama iz Dokumentacije.

S poštovanjem.

 OPĆINSKI NAČELNIK

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Damir Šprem

|  |  |
| --- | --- |
|  |  |
| **REPUBLIKA HRVATSKA** |
| VARAŽDINSKA ŽUPANIJA |
| **OPĆINA MARUŠEVEC** |  |

JEDINSTVENI UPRAVNI ODJEL

KLASA: 351-02/19-01/03

URBROJ: 2186-017/19-02

Maruševec, 14. siječnja 2018. godine

**DOKUMENTACIJA ZA**

**PROVEDBU JEDNOSTAVNE NABAVE**

**Predmet nabave:**

**PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

**EVIDENCIJSKI BROJ NABAVE**

**5REP/2019**

**Siječanj 2019. godine**

Temeljem članka 46. Statuta Općine Maruševec (Službeni vjesnik Varaždinske županije broj 11/13, 22/13 i 43/15) i članka 7. Pravilnika o provedbi postupaka jednostavne nabave (Službeni vjesnik Varaždinske županije broj 24/17) naručitelj Općina Maruševec provodi nabavu usluga na koje se ne primjenjuje Zakon o javnoj nabavi te je izrađena

**DOKUMENTACIJA ZA PROVEDBU JEDNOSTAVNE NABAVE, KAO UPUTA PONUDITELJIMA ZA IZRADU PONUDE**

**za predmet nabave**

**PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

**OPĆI PODACI**

**1.1.** **Podaci o javnom naručitelju:**

**Naziv Naručitelja:** OPĆINA MARUŠEVEC

**Sjedište:** Maruševec 6, 42243 Maruševec

**OIB:** 26670454549

**Broj telefona i telefaxa:** 042/729-696 i 042-729-434

**Internetska adresa:** [www.marusevec.hr](http://www.marusevec.hr)

**Adresa elektroničke pošte:** opcina@marusevec.hr

**Odgovorna osoba naručitelja**: Damir Šprem

(dalje u tekstu: Naručitelj)

**1.2. Osobe zadužene za kontakt**

**Za pitanja vezana uz ovaj postupak javne nabave zaduženi su:**

Za pitanja koja se odnose na dokumentaciju o nabavi

Dragica Korpar,

e-mail: opcina@marusevec.hr

Ime i prezime, za sva pitanja koja se odnose na tehničke specifikacije

Mario Klapša

Mail adresa: mario.klapsa@azra.hr

Sva pitanja koja se odnose na predmetnu nabavu mogu se poslati isključivo putem maila na mail opcina@marusevec.hr.

**1.3. Evidencijski broj nabave :** **5REP/2019**

1. **1.4. Popis gospodarskih subjekata s kojima je naručitelj u sukobu interesa u smislu članka** **80. stavak 2. točka 2. Zakona o javnoj nabavi (Narodne novine broj 120/16 – dalje u tekstu: ZJN 2016)** **ili navod da takvi subjekti ne postoje:**

Nema.

**1.5.** **Vrsta postupka**

Naručitelj provodi postupak jednostavne nabave na koju se ne primjenjuje Zakon o javnoj nabavi.

**1.6.**  **Procijenjena vrijednost nabave:** 47.420,58 kn bez PDV-a.

**1.7. Vrsta ugovora o javnoj nabavi (roba, radovi ili usluge)**

Ugovor o pružanju usluga.

**1.8. Navod sklapa li se ugovor o javnoj nabavi**

Ugovorne strane sklopiti će ugovor o javnoj nabavi usluga u pisanom obliku.

1. **PODACI O PREDMETU NABAVE**

Sukladno Zakonu o održivom gospodarenju otpadom (NN 94/13, 73/17) (ZOGO) odgovorni dionici za provođenje izobrazno-informativnih aktivnosti na svom području su jedinice lokalne samouprave (JLS) koje su temeljem članka 28., stavak 1, točka 6. i članka 39. ZOGO-a dužne osigurati provedbu izobrazno-informativnih aktivnosti vezanih uz održivo gospodarenje otpadom. Projekt „Recikliraj i profitiraj - izobrazno-informativne aktivnosti o održivom gospodarenju otpadom na području općina Maruševec i Petrijanec“ provodit će se od 30.04.2018. do 30.12.2019. godine, financiran je sredstvima iz **Programa izobrazno-informativnih aktivnosti o održivom gospodarenju otpadom** **(*referentni broj:*** ***KK.06.3.1.07),*** a odvija se na području koje pokriva 2 JLS – a: Općinu Maruševec i Općinu Petrijanec.

Komunikacijski plan i troškovnik projekta „Recikliraj i profitiraj - izobrazno-informativne aktivnosti o održivom gospodarenju otpadom na području općina Maruševec i Petrijanec“ definiraju elemente kampanje dizanja svijesti o važnosti održivog gospodarenja komunalnim otpadom, čije teme i aktivnosti obuhvaćaju sljedeće ciljeve: 1) sprečavanje nastanka otpada, 2) odgovorno postupanje s otpadom, 3) pravilni način odvajanja otpada, 4) ponovnu uporabu predmeta i kompostiranje. Komunikacijski plan i troškovnik obuhvaćaju i vremenski raspored aktivnosti kojeg se izvršitelj mora pridržavati.

**2.1. Opis predmeta nabave – OPIS PROJEKTA**

Predmet nabave: **PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

Predmet nabave obuhvaća sljedeće aktivnosti:

Aktivnost 1: Izrada i distribucija letka (3.500 kom)

* usluga uključuje izrada cjelovitog vizualnog identiteta projekta (knjiga standarda, slogani), priprema teksta za letak, izradu grafičkog rješenja letka i tisak letka - dimenzija A4, papir eko 130 gr, količina: 3.500 komada;
* distribucija letaka (svako kućanstvo na području izvođenja projekta u poštanski sandučić treba dobit po 1 letak);
* pripremu za tisak, izradu zvučnog letka za slijepe i slabovidne osobe;
* za slijepe i slabovidne osobe izraditi zvučni letak (zvučni zapis ključnih poruka, osnovnih informacija i atmosfere projekta) koji će biti dostupan na 2 web stranice JLS-a.

Aktivnost 2: Izrada i distribucija plakata (180 kom)

* usluga uključuje pripremu teksta za plakat, izradu grafičkog rješenja plakata, pripremu za tisak; tisak plakata dimenzija B", papir 130 gr, količina: 180 komada;
* distribuciju plakata (distribucija na frekventne otvorene i zatvorene lokacije koje su vidljive/mjesta skupljanja ciljnim grupama projekta).

Aktivnost 3: Nadogradnja postojećih internetskih stranica (2 internetske stranice, 20 tematskih članaka)

* postojeće stranice JLS – nadograditi projektnom potstranicom, a tijekom trajanja projekta producirati (jednom mjesečno) 20 grafički (infografike, fotografije) opremljenih tekstova kojim će se puniti te potstranice;
* postojeće web stranice JLS-a povezati s društvenim mrežama (povećanje broja jedinstvenih posjetitelja): otvoriti profili/stranice projekta na Facebooku, Instagramu i Youtubeu: kroz *content management* i oglašavanje komunicirati ključne poruke projekta te dizati njegova vidljivost i vidljivost aktivnosti unutar njega.

Aktivnost 4: Dizajn i izrada ROLL UP-a projekta (2 kom)

* usluga dizajna i tiska 2 komada ROLL UP-a projekta;
* dimenzija 200 x 85 cm.

Aktivnost 5: Dizajn i tisak blokova projekta (500 kom)

* usluga dizajna i tiska blokova za pisanje, 500 komada, format A5, 100 listova, tisak 4/0.

Aktivnost 6: Kemijske olovke projekta (500 kom)

* usluga dizajna i tiska logotipa programa na 500 komada kemijskih olovki.

Aktvnost 7: Dizajn i tisak mapa (fascikla) projekta (300 kom)

* Usluga dizajna i tiska logotipa programa na 300 kom A4 mapi (fascikla) projekta.

**2.2. Opis i oznaka grupa predmeta nabave, ako je predmet nabave podijeljen** **na grupe**

Predmet nabave nije podijeljen na grupe, te je ponuditelj u obvezi ponuditi predmet nabave u cijelosti.

**2.3. Količina predmeta nabave**

Vrsta i količina predmeta nabave u cijelosti je iskazana u **Troškovniku** koji se nalazi u **Prilogu br. 2** **u obliku zasebnog dokumenta** ove Dokumentacije i njezin je sastavni dio.

Ponuditelj je obvezan, nakon što upiše u Troškovnik sve tražene podatke, pečatom i potpisom ovlaštene osobe, potvrditi vjerodostojnost Troškovnika i isti priložiti svojoj ponudi.

Ako ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili promijeni tekst ili količine navedene u obrascu Troškovnika iz priloga br. 2 smatrat će se da je takav Troškovnik nepotpun i nevažeći te će ponuda biti odbijena.

**2.4. Tehničke specifikacije**

Tehničke specifikacije za predmet nabave specificirane su opisom predmeta nabave i Troškovnikom (Prilog 2).

Ponuditelj ne smije mijenjati opise predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika.

**2.5. Troškovnik**

Troškovnik je priložen, a objavljuje se zajedno s ovom dokumentacijom te čini sastavni dio ove Dokumentacije - **Prilog 2.**

**2.6. Mjesto pružanja usluge**

Sukladno Komunikacijskom planu aktivnosti – područje Općine Maruševec i Općine Petrijanec.

**2.7. Rok pružanja usluga i duljina trajanje ugovora**

Ugovor nastaje izvršnošću Odluke o odabiru, a primjenjuje se od dana obostranog potpisa Ugovora.

Očekivani početak pružanja usluga je 28.12.2018., a njihovog završetka 30.12.2019.

1. **KRITERIJI ZA KVALITATIVAN ODABIR GOSPODARSKOG SUBJEKTA**

**3.  Osnove za isključenje gospodarskog subjekta**

Naručitelj će isključiti gospodarski subjekt ukoliko postoje sljedeći razlozi za isključenje:

##  3.1. Kažnjavanje

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu može dati osoba po zakonu ovlaštena za zastupanje gospodarskog subjekta **za gospodarski subjekt i za sve osobe** koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta.

Odgovarajućom izjavom smatrat će se i popunjena i ovjerena od javnog bilježnika izjava iz Priloga II. ovog poziva. Ukoliko se Izjava daje za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta, isto treba navesti u izjavi.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

## 3.2. Neplaćene dospjele porezne obveze i obveze za mirovinsko i zdravstveno osiguranje

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimnojavni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt u ponudi dostavlja potvrdu Porezne uprave o stanju duga koja ne smije biti starija od dana objave Obavijesti o jednostavnoj nabavi.

U slučaju **zajednice gospodarskih subjekata** okolnosti u vezi obveznih razloga isključenja utvrđuju se za sve članove zajednice gospodarskih subjekata pojedinačno. Stoga ponudi zajednice mora biti priložen traženi dokumenti na temelju kojih se utvrđuje postoje li razlozi za isključenje za sve članove zajednice gospodarskih subjekata.

##  Ostale osnove za isključenje gospodarskih subjekata

Naručitelj će isključiti gospodarskog subjekta iz postupka jednostavne nabave ako:

**3.3.1.** je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

**3.3.2.** može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,

**3.3.3.** gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija**,**

**3.3.4.** je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu sa ovom Dokumentacijom.

Razdoblje isključenja gospodarskog subjekta kod kojeg su ostvarene osnove za isključenje iz ove podtočke iz postupka javne nabave je dvije godine od dana dotičnog događaja.

Za potrebe utvrđivanja okolnosti iz podtočke 3.3.1. gospodarski subjekt dostavlja izjavu davatelja s ovjerenim potpisom kod javnog bilježnika.

Za potrebe utvrđivanja okolnosti iz podtočaka 3.3.2., 3.3.3. i 3.3.4. gospodarski subjekt ne treba dostavljati nikakve dokumente, već će postojanje odnosno odsustvo istih okolnosti Naručitelj utvrditi samostalno.

1. **KRITERIJI ZA ODABIR GOSPODARSKOG SUBJEKTA**

Gospodarski subjekt u ovom postupku jednostavne nabave mora dokazati:

* 1. **Sposobnost za obavljanje profesionalne djelatnosti**

Javni naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o izvođenju radova. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

* + 1. **Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.**

Upis u registar dokazuje se **odgovarajućim izvatkom** iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana, a ako se on ne izdaje u državi sjedišta gospodarskog subjekta, gospodarski subjekt mora dostaviti izjavu s ovjerom potpisa kod nadležnog tijela.

Kao dostatan dokaz iz točke 4.1. ove Dokumentacije o nabavi, Naručitelj će prihvatiti:

* **izvadak iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana.**

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

U slučaju zajednice ponuditelja svi članovi zajednice obvezni su pojedinačno dokazati svoju sposobnost kako je navedeno pod točkom 4.1. ove Dokumentacije.

**4.1.2. Ekonomska i financijska sposobnost**

Dokument izdan od bankarskih ili drugih financijskih institucija u zemlji sjedišta gospodarskog subjekta kojim se dokazuje solventnost gospodarskog subjekta

Ponuditelj mora dokazati da mu račun u posljednjih šest mjeseci nije bio blokiran te da nema evidentiranih nepodmirenih naloga za čije izvršenje ponuditelj nema pokriće na računu, a čime dokazuje da ima potrebnu financijsku snagu kako bi u roku i kvalitetno izvršio predmet nabave. Isprava kojom se dokazuje solventnost gospodarskog subjekta ne smije biti starija od 30 dana od dana objave Obavijesti o jednostavnoj nabavi.

Budući da izvršenje predmeta nabave podrazumijeva korištenje sredstava ponuditelja koja će naručitelj podmiriti tek u roku od 30 dana nakon izdavanja fakture, ovim dokazima financijske sposobnosti ponuditelj dokazuje da će pravovremeno podmirivati sve obveze koje će imati zbog ove nabave.

Procjena je naručitelja da neprekidna blokada računa može ugroziti ponuditeljevu sposobnost pravodobnog podmirenja svih obveza koje nastaju kao rezultat poslovnih procesa, a pretpostavka su za pravodobno izvršenje ugovornih obveza.

Ako iz opravdanog razloga ponuditelj nije u mogućnosti dostaviti dokument o financijskoj sposobnosti koji je naručitelj tražio, on može dokazati financijsku sposobnost i bilo kojim drugim dokumentom koji naručitelj smatra prikladnim. S tim u vezi, ponuditelj može za vrijeme roka za dostavu ponude dostaviti upit naručitelju o prihvatljivosti dokaza sposobnosti kojeg namjerava dostaviti umjesto traženog dokaza sposobnosti.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

* 1. **Tehnička i stručna sposobnost**

Javni naručitelj je odredio uvjete tehničke i stručne sposobnosti kojima se osigurava da gospodarski subjekt ima iskustvo u pružanju usluga predmetne nabave.

Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave. U nastavku se navode uvjeti Tehničke i stručne sposobnosti.

Tehnička i stručna sposobnost gospodarskog subjekta dokazuje se kako slijedi:

* + 1. **Gospodarski subjekt mora dokazati da je u godini u kojoj je započeo postupak jednostavne** **nabave i tijekom tri godine koje prethode toj godini pružao usluge predmetne nabave u vrijednosti od minimalno u visini procijenjene vrijednosti nabave**

Gospodarski subjekt uz svoju ponudu prilaže:

* **popis glavnih usluga** pruženih u godini u kojoj je započeo postupak nabave i tijekom tri godine koje prethode toj godini

Popis sadržava vrijednost robe ili usluga, datum te naziv druge ugovorne strane.

**Obrazloženje traženih uvjeta sposobnosti**:

Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva istih ili sličnih predmetu nabave.

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku jednostavne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju oslanjanja na sposobnost drugih subjekata dokaz sposobnosti je potpisana i ovjerena Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji iz kojeg je vidljivo koji se resursi međusobno ustupaju. Izjava o ustupanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

- naziv i sjedište gospodarskog subjekta koji ustupa resurse,

- naziv i sjedište ponuditelja kojemu ustupa resurse,

- jasno i točno navedene resurse koje stavlja na raspolaganje u svrhu izvršenja ugovora,

- vrstu i opis radova ili usluga (predmet i količinu) koje će taj gospodarski subjekt izvoditi u sklopu ugovora koji je predmet ove nabave,

- potpis i pečat ovlaštene osobe gospodarskog subjekta koji stavlja resurse na raspolaganje,

- u slučaju Sporazuma/Ugovora o poslovnoj/tehničkoj suradnju potpis i pečat ugovornih strana.

* + 1. **Pravila dostavljanja dokumenata**

Sve tražene dokumente koji se odnose na točke 3.1., 4.1. i 4.2. Dokumentacije, ponuditelji mogu dostaviti u neovjerenoj preslici.

Ukoliko su ponuditelji dostavili neovjerene preslike dokumenata, a naručitelj posumnja u istinitost podataka navedenih u dokumentima koje su ponuditelji dostavili, naručitelj može radi provjere istinitosti podataka, od ponuditelja zatražiti u primjerenom roku dostavu izvornika ili ovjerenih preslika svih traženih dokumenata, i/ili obratiti se izdavatelju dokumenta i/ili nadležnim tijelima.

1. **ODREDBE O PONUDI**

**5.1. Sadržaj ponude**

Ponuda sadrži najmanje

* popunjeni, potpisani i ovjereni Troškovnik (Prilog 2),
* popunjeni, potpisani i ovjereni Ponudbeni list (Prilog 3.),
* dokumente kojima ponuditelj dokazuje da ne postoje osnove za isključenje,
* tražene dokaze kojima ponuditelj dokazuje profesionalnu sposobnost,
* tražene dokaze kojima ponuditelj dokazuje tehničku i stručnu sposobnost,
* izjava ponuditelja/zajednice ponuditelja, (Prilog 4).
	1. **Način izrade ponude**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz Dokumentacije te ne smije mijenjati ni nadopunjavati tekst ove Dokumentacije.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Ponuda se izrađuje na način da čini cjelinu.

Ponuda mora biti izrađena prema zahtjevima i uvjetima naznačenim u dokumentaciji, na način da čini cjelinu te da se onemogući naknadno vađenje ili umetanje listova, s pečatom na poleđini, a ako zbog opsega ili drugih objektivnih okolnosti ne može biti izrađena na takav način, onda se izrađuje u dva ili više dijelova.

Dijelove ponude koji ne mogu biti uvezeni (npr. uzorci, katalozi i dr.), ponuditelj obilježava nazivom i navodi u sadržaju ponude, kao dio ponude, ako je ponuda izrađena od više dijelova ponuditelj mora u sadržaju ponude navesti od koliko se dijelova sastoji.

Stranice ponude označavaju se rednim brojem stranice kroz ukupan broj stranica ponude ili ukupan broj stranica ponude kroz redni broj stranice.

Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni pravovaljanim potpisom i pečatom ovlaštene osobe za zastupanje gospodarskog subjekta.

**5.3. Način dostave ponude**

Ponuda se dostavlja u papirnatom obliku, u izvorniku, u zatvorenoj omotnici na adresu:

 **- na prednjoj strani omotnice**

**OPĆINA MARUŠEVEC**

**Maruševec 6, 42243 Maruševec**

**PONUDA ZA PREDMET NABAVE**

**PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

**Evidencijski br. nabave: 5REP/2019**

**››NE OTVARAJ‹‹**

**- na poleđini omotnice:**

**Naziv i adresa ponuditelja / zajednice ponuditelja,**

**OIB ponuditelja / članova zajednice ponuditelja**

* 1. **Način određivanja cijene ponude**
* Cijena ponude je nepromjenjiva, izražava se u kunama i piše brojkama.
* U cijenu ponude moraju biti uračunati svi troškovi i popusti, bez poreza na dodanu vrijednost koji se iskazuje zasebno iza cijene ponude.
* Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom, kao i upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost.
* Cijena ponude izražava se za cjelokupan predmet nabave.
* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
* Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.
	1. **Kriterij za odabir ponude**

Kriterij za odabir ponude je najniža cijena.

1. **OSTALE ODREDBE**
	1. **Otvaranje ponuda**

Nema javnog otvaranja ponuda.

* 1. **Jezik i pismo na kojem se sastavlja ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti također na hrvatskom jeziku. Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

* 1. **Rok valjanosti ponude**

Rok valjanosti ponude je najmanje 30 dana od isteka roka za dostavu ponuda. Na zahtjev Naručitelja, ponuditelj može produžiti rok valjanosti svoje ponude.

* 1. **Rok za donošenje odluke o odabiru ili poništenju**

Odluka o odabiru ili poništenju donosi se u roku od 15 dana, od isteka roka za dostavu ponuda.

* 1. **Rok, način i uvjeti plaćanja**

Predujam isključen, kao i traženje garancije i mjeničnih izjava.

Uz račun obavezno se mora priložiti specifikacija svih pruženih usluga koja mora biti ovjerena od obje ugovorne strane.

Plaćanje se obavlja na navedeni IBAN i naziv banke ponuditelja ili podugovaratelja (u slučaju da ponuda sadrži podugovaratelja).

1. **Sklapanje ugovora, izvršenje ugovora**

Ugovor se sklapa na razdoblje od 4.2.2019. do 30.12.2019.

Ugovorne strane izvršavaju ugovor o javnoj nabavi u skladu s uvjetima određenima u ovoj Dokumentaciji o nabavi i odabranom ponudom. Na uređenje svih ostalih odnosa koji nisu uređeni ugovorom o pružanju usluga, primjenjivat će se odgovarajuće odredbe Zakona o obveznim odnosima i ostali odgovarajući propisi.

Ponuditelj predajom ponude prihvaća da je prethodno upoznat sa svim tehničkim zahtjevima za realizaciju predmetne nabave koja je navedena u dokumentaciji o nabavi, uvjetima iz Troškovnika (Prilog 2) i opisu predmetne nabave.

1. **Posebni i ostali uvjeti za izvršenje ugovora**

Planirano trajanje ugovora: 4.2.2019. do 30.12.2019.

Odabrana ponuda, Troškovnik i opis aktivnosti projekta

* Rok početka pružanja usluga: 4. veljače 2019.

**9.** **Odredbe koje se odnose na zajednicu ponuditelja:**

Ne traži se pravni oblik zajedničkog ustrojstva zajednice ponuditelja, ali naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

Odgovornost ponuditelja iz zajednice ponuditelja je solidarna.

**10.** **Odredbe koje se odnose na podugovaratelje:**

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),

1. 2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
2. Ako je gospodarski subjekt dio ugovora o javnoj nabavi dao u podugovor, podaci iz točke 1. i 2. biti će navedeni u ugovoru o javnoj nabavi.
3. Ako se dio ugovora o javnoj nabavi daje u podugovor, Naručitelj je obavezan neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.
4. Ugovaratelj može tijekom izvršenja ugovora o javnoj nabavi od Naručitelja zahtijevati:
5. a) promjenu podugovaratelja za onaj dio ugovora o javnoj nabavi koji je prethodno dao u podugovor,
6. b) uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije,
7. c) preuzimanje izvršenja dijela ugovora o javnoj nabavi koji je prethodno dao u podugovor.
8. Uz zahtjev iz točke a) i b) ugovaratelj Naručitelju dostavlja podatke i dokumente sukladno točci 1. i 2. za novog podugovaratelja.
9. Javni naručitelj ne smije odobriti zahtjev ugovaratelja:
10. 1. u slučaju zahtjeva za promjenom podugovaratelja za onaj dio ugovora koji je prethodno dao u podugovor (točka a)) i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili nije (točka b)), ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
11. 2. u slučaju preuzimanja izvršenja dijela ugovora o javnoj nabavi koji je prethodno dao u podugovor (točka c)), ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

**11. Ostali traženi uvjeti**

Sukladno članku 12. stavku 1. točki. 1. Zakona o javnoj nabavi ("Narodne novine", br. 120/16) na ovaj postupak nabave ne primjenjuje se Zakon javnoj nabavi, s obzirom na to da je procijenjena vrijednost nabave manja od zakonskog praga (tzv. jednostavna nabava).

Odabrani ponuditelj je u obvezi izvršiti predmet nabave sukladno roku, kvaliteti i cijenama navedenim u ponudi ponuditelja, ponudbenom troškovniku i uvjetima iz ove Dokumentacije.

Naručitelj zadržava pravo poništiti ovaj postupak nabave.

**NAČELNIK**

**Damir Šprem**

**Prilozi:**

1. Troškovnik - Prilog 2.
2. Ponudbeni list - Prilog 3.
3. Izjave ponuditelja/zajednice ponuditelja - Prilog 4.
4. Obrazac za ocjenjivanje ponude – Prilog 5.

PRILOG 2/ Troškovnik

**TROŠKOVNIK**

Predmet nabave **PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

**Evidencijski broj nabave: 5REP/2018**

Pružanje usluga kpl. 1

Cijena bez PDV-a iznosi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena sa PDV –om iznosi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pružanje usluga obuhvaća 8 aktivnosti projekta kako slijedi:**

Aktivnost 1: Izrada i distribucija letka (3500 kom)

Aktivnost 2: Izrada i distribucija plakata (180 kom)

Aktivnost 3: Nadogradnja postojećih internetskih stranica (2 internetske stranice, 20 tematskih članaka)

Aktivnost 4: Dizajn i izrada ROLL UP-a projekta (2 kom)

Aktivnost 5: Dizajn i tisak blokova projekta (500 kom)

Aktivnost 6: Kemijske olovke projekta (500 kom)

Aktivnost 7: Dizajn i tisak mapa (fascikla) projekta (300 kom)

PRILOG 3/ Ponudbeni list

**PONUDBENI LIST**

**Broj ponude: \_\_\_\_\_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_**

**Naručitelj:** OPĆINA MARUŠEVEC

 Maruševec 6, 42243 Maruševec

 OIB: 26670454549

Predmet nabave: **PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

Evidencijski broj nabave: 5REP/2018

**PODACI O PONUDITELJU**

|  |  |
| --- | --- |
| **Zajednica ponuditelja (zaokružiti)**  |  **DA[[1]](#footnote-1) NE** |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem i korisnicima |  |
| OIB[[2]](#footnote-2) |  |
| IBAN broj |  |
| Naziv banke |   |
| Gospodarski subjekt u sustavu PDV-a (zaokružiti) | DA NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| Sudjelovanje podugovaratelja (zaokružiti) | DA[[3]](#footnote-3) NE |
| Ime, prezime i funkcija ovlaštene osobe za potpisivanje ugovora  |   |
| Ime, prezime i funkcija osobe za kontakt |   |
| Adresa e-pošte osobe za kontakt |  |
| Broj telefona |  | Broj telefaksa |  |

**Cijena ponude:**

|  |  |
| --- | --- |
| Cijena ponude bez PDV-a  |   |
| Porez na dodanu vrijednost[[4]](#footnote-4) |   |
| Cijena ponude s PDV-om  |   |

**Rok valjanosti ponude:** \_\_\_\_\_\_\_\_\_\_\_\_\_\_\_\_\_\_\_\_\_ od isteka roka za dostavu ponuda.

  *(broj dana)*

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime, prezime, funkcija i potpis ovlaštene osobe)*

***Prilog 3. A*** *[[5]](#footnote-5)*

**PODACI O ČLANOVIMA ZAJEDNICE PONUDITELJA**

*(priložiti samo u slučaju zajedničke ponude)*

1)

|  |  |
| --- | --- |
| **Naziv i sjedište člana zajednice ponuditelja** |  |
| OIB[[6]](#footnote-6) |  | IBANNaziv banke |  |
| Gospodarski subjekt u sustavu PDV-a (zaokružiti) | DA NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| Ime, prezime i funkcija ovlaštene osobe/a za potpisivanje okvirnog sporazuma / ugovora |  |
| Ime, prezime i funkcija osobe za kontakt  |  |
| Dio ugovora koji će izvršavati član zajednice ponuditelja (predmet, količina, vrijednost i postotni dio) |   |
| Broj telefona |   | Broj telef aksa |   |

 ZA ČLANA ZAJEDNICE PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime, prezime, funkcija i potpis ovlaštene osobe)*

2)

|  |  |
| --- | --- |
| **Naziv i sjedište člana zajednice ponuditelja** |  |
| OIB[[7]](#footnote-7) |  | IBANNaziv banke |  |
| Gospodarski subjekt u sustavu PDV-a (zaokružiti) | DA NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| Ime, prezime i funkcija ovlaštene osobe/a za potpisivanje okvirnog sporazuma / ugovora |  |
| Ime, prezime i funkcija osobe za kontakt  |  |
| Dio ugovora koji će izvršavati član zajednice ponuditelja (predmet, količina, vrijednost i postotni dio) |  |
| Broj telefona |  | Broj telefaksa |  |

 ZA ČLANA ZAJEDNICE PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime, prezime, funkcija i potpis ovlaštene osobe)*

***Prilog 3. B*** *[[8]](#footnote-8)*

**PODACI O PODUGOVARATELJIMA**

1)

|  |  |
| --- | --- |
| **Naziv/tvrtka i sjedište podugovaratelja**  |  |
| Skraćena tvrtka |  |
| OIB[[9]](#footnote-9) |  | IBANNaziv banke |  |
| Gospodarski subjekt u sustavu PDV-a (zaokružiti) | DA NE |
| Adresa za dostavu pošte |  |
| Telefon |  | Telefaks |  |
| Adresa e-pošte |  |
| Ime, prezime i funkcija osobe za kontaktBroj telefona / telefaksa |  |
| Dio ugovora koji će izvršavati podugovaratelj (predmet, količina, vrijednost i postotni dio)  |  |

2)

|  |  |
| --- | --- |
| **Naziv/tvrtka i sjedište podugovaratelja** |  |
| Skraćena tvrtka |  |
| OIB[[10]](#footnote-10) |  | IBANNaziv banke |  |
| Gospodarski subjekt u sustavu PDV-a (zaokružiti) | DA NE |
| Adresa za dostavu pošte |   |
| Telefon |  | Telefaks |  |
| Adresa e-pošte |  |
| Ime, prezime i funkcija osobe za kontaktBroj telefona / telefaksa |  |
| Dio ugovora koji će izvršavati podugovaratelj (predmet, količina, vrijednost i postotni dio) |   |

PRILOG 4/ Izjave ponuditelja/zajednice ponuditelja

**IZJAVE PONUDITELJA/ZAJEDNICE PONUDITELJA**

**Za predmet nabave: PRIPREMA I IZRADA PROMOTIVNIH MATERIJALA U SKLOPU IZOBRAZNO – INFORMATIVNIH AKTIVNOSTI O ODRŽIVOM GOSPODARENJU OTPADOM**

**Evidencijski broj nabave: 5REP/2019**

1. Izjavljujemo da smo razumjeli sve uvjete i odredbe iz ove Dokumentacije za nadmetanje, da ih prihvaćamo i da ćemo izvršiti predmet nabave u skladu s tim odredbama i za cijenu koju smo naveli u ponudi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis i pečat odgovorne osobe ponuditelja)

1. U slučaju zajedničke ponude popuniti Prilog I. A za svakog člana zajednice ponuditelja [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podugovaratelja popuniti Prilog. B [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen istog, mjesto upisa ostaviti praznim. [↑](#footnote-ref-4)
5. Ponudi se može priložiti više obrazaca, ovisno o broju članova zajednice ponuditelja. [↑](#footnote-ref-5)
6. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-6)
7. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-7)
8. Ponudi se može priložiti više obrazaca, ovisno o broju podugovaratelja. [↑](#footnote-ref-8)
9. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-9)
10. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-10)